khistorydata/jeongjo-sjw-relations huggingface dataset:
정조 19년
李勉兢以禮曹言啓曰卽接四館所所報則乙卯八月二十九日九日製入格進士尹永輝直赴殿試進士金明淳幼學李正紳進士李鍾直幼學趙守仁黃鍾一徐有恂金龜叙進士申頤朝金胄淵兪漢寔業儒金履眞幼學洪進士徐興輔李儒冕幼學曺始振進士金履祜幼學嚴蓍進士權熻幼學尹鐄尹致赫進士南鼎寬李在誠幼學李珪進士林星鎭幼學朴宗薰李東獻具重榮李鼎老宋顯載徐能輔生員李弘謙幼學朴大秀朴壽亨進士南履默幼學南度中馬潗尹彝鉉李永錫生員姜忠永兪益柱幼學姜志永洪百承崔弘海進士李容羽幼學丁載厚姜漸煥李信默李昇延李昇鱗李承德洪禮煥李儒吉成希說李益壽鄭辰拱廉在仁權世和進士蔡弘一幼學鄭在文金秉灝權弼敎李煥慶進士韓光善生員李弘喆幼學金啓河李擇基崔錫箕玄摯宋相說進士李鉐幼學朴宗學宋文淵金益耟李光肇張九泰進士金龍翰幼學金經運全百行朴應寅李堉兪宅柱李文祥進士李鼎儼幼學朴師亨通德郞李師愚幼學張晉華李在益朴日魯金悳勳金翼臣崔漢夔金倞車敬履柳學權吳大齡崔景遠鄭冕祖進士朴師燮幼學朴臨圭朴師喆竝直赴今番慶科會試事命下而依例分等報來矣進士尹永輝直赴殿試進士金明淳等一百人今此殿試旣兼會試依例許赴之意分付何如傳曰允
정조 19년
李儒敬以備邊司言啓曰今番慶科庭試初試兩所入格試券五百七十二張臣等依下敎來會公廨一一考閱則諸作之不滿意者殆居十之七八而出榜已經一宿殿試且在不日有難苛摘於入選之試券塗人之榜眼且其文體筆法別無違於新定令式者勿爲存拔乃以置之何如傳曰允
정조 19년
李儒敬以訓鍊都監言啓曰今八月三十日景慕宮親行朔享時因兵曹節目金虎門軍三十名除出將官率領挾輦侍衛金虎門軍六十名廣智營軍六十名西營軍四十五名北營標下軍三十五名各其將官領赴都領營門還宮後各還直所而竝待標信擧行廣智營西營宮墻外巡邏依例以新營軍餉色下都監守直軍推移行巡之意敢啓傳曰知道
정조 19년
李儒敬以御營廳言啓曰今八月三十日大駕詣景慕宮親行朔祭時依兵曹節目東營入直軍四十名集春營入直軍四十名內各留營直五名新營入直軍六十二名內除營直十名餘皆除出入直千把金爔哨官金禹鼎崔秀崗領赴于禁衛營都領陣而東營集春營則待標信擧行解嚴後還爲入直之意敢啓傳曰知道
정조 19년
李儒敬以訓鍊都監言啓曰本局分授都城白岳東邊第一城廊近處體城二間許頹圮處令該軍門卽速修築把守軍兵量宜定送事自兵曹草記矣砲手二十名將校一人率領限改築間輪回守直之意敢啓傳曰知道
정조 19년
李儒敬以御營廳言啓曰本廳字內肅靖門東邊第一城廊近處體城頹毁三間許今已畢築而女墻仍爲始役矣把守軍依例掇罷之意敢啓傳曰知道
정조 19년
李儒敬以庭試初試武一所試官意啓曰今日平明開場鐵箭應射擧子自嚴字竝與講仍爲試取之意敢啓傳曰知道
정조 19년
李儒敬以庭試初試武一所試官意啓曰臣所開場草記批旨內明日何時當爲出榜詣闕乎草記二三所亦爲依此草記可也事命下矣臣所鐵箭與講明日早朝當爲畢試而三所則勢難趁早畢射待其畢試合所計劃卽爲出榜之意敢啓傳曰知道
정조 19년
李儒敬以庭試初試武一所試官意啓曰今日本所鐵箭應射擧子自皇字至嚴字半字七千七百二十六人內入格九十八人再昨日入格二十三人昨日入格七十九人合爲二百人而日暮姑停應講擧子仍爲試講之意敢啓傳曰知道
정조 19년
李儒敬以庭試初試武一所試官意啓曰今日本所鐵箭應射擧子自嚴字至盛字半字一千三百十五人內入格二十四人通計前三日數則合二百二十四人應講擧子自日字至盛字半字入格三百八十七人前一日入格二十人合爲四百七人而各技皆已畢試姑待三所畢射計劃出榜之意敢啓傳曰知道
정조 19년
李儒敬以庭試武二所初試試官意啓曰臣所今日鐵箭應射擧子入格二百二十二人講書入格一百三十三人而鐵箭未及試取尙有餘數今日內實無出榜之路不勝惶恐之意敢啓傳曰何必明日雖至再明盡其才緩緩精試無或有一武之公然遺珠況六兩勸奬之時尤豈可草草爲之又況科名何等慶科乎殿試今以限數日徐徐爲之料量殿試日則當先試殿試擧子直赴會試擧子其翌日或又其翌日當試原榜卿等知此意切勿驅迫近日一二三所呼不之類或有百五十步遠射者一竝追射如是下敎之後一有遺珠卿等難免其責以此知悉此傳敎令京兆知委坊曲六兩二百步自願者無論京武鄕武別爲呈單於武二所事分付可也
정조 19년
李儒敬以庭試武二所初試試官意啓曰臣所鐵箭應射擧子之數尙此夥然今日內實難畢試之道四防牌外洗馬臺加設二防試取之意敢啓傳曰知道
정조 19년
李儒敬以庭試武二所初試試官意啓曰臣所今日鐵箭應試擧子自賴字至良字入格一百八十一人日暮姑停而講則限日暮入格三百二十五人仍爲試講之意敢啓傳曰知道
정조 19년
李儒敬以庭試武二所初試試官意啓曰傳曰武二所鐵箭餘數尙多云防牌毋論雙防牌三防牌從便加設雖至洗馬臺如加分設三防牌外亦爲加設事分付一二所亦有如是闊狹之道從便爲之後草記事命下矣依傳敎加設二防牌合四防牌平明開場鐵箭自知字試取而去夜試講入格九十九人仍爲試講之意敢啓傳曰知道
정조 19년
李儒敬以庭試武二所初試試官意啓曰武一所開場草記傳曰明日何時當爲出榜詣闕乎草記二三所亦爲依此草記可也事命下矣臣所則鐵箭未試之數雖甚夥然今伏承防牌加設之命明日內雖夜深期於出榜詣闕之意敢啓傳曰知道
정조 19년
李儒敬以庭試武二所初試試官意啓曰傳曰武二所鐵箭餘數尙多云防牌毋論雙牌三防牌從便加設雖至洗馬臺如加分設三防牌外亦爲加設事分付一三所亦有如是闊狹之道從便爲之後草記事命下矣依傳敎加設二防牌合四防牌平明開場自知字試取而去夜試講入格九十九人仍爲試講之意敢啓傳曰知道
정조 19년
李儒敬以庭試初試武三所試官意啓曰臣所今日平明開場未畢試鐵箭仍爲試取之意敢啓傳曰知道
정조 19년
李儒敬以庭試初試武三所試官意啓曰傳曰武二所鐵箭餘數尙多云防牌無論雙防牌三防牌從便加設雖至洗馬臺如可分設三防牌外亦爲加設事分付一三所亦有如是闊狹之道從便爲之後草記事命下矣臣所鐵箭擧子尙多餘數地勢亦足闊狹一防牌從便加設明日內畢試計料而鐵箭應射九百十七人內入格爲五十三人矣柳葉箭入格人試講昨日與鐵箭竝設射則日暮姑停講則達夜仍捧至今日午後考講先畢鐵箭入格者隨射隨講而停射之後則姑無應講之人故射講俱停之意敢啓傳曰知道
정조 19년
李儒敬以庭試初試武三所試官意啓曰臣所今日鐵箭應射擧子四百十五人內入格十一人自再昨日至今日各技入格摠以計之應講入格二百二人柳葉箭入格三百四人鐵箭入格七十六人矣各技皆已畢試其中兩技入格人今方抄出計劃後一二所移來者各各區別臣李鼎運申大謙參試官李商一監試官尹弼秉進去一所臣具世勣參試官李源龍柳命源監試官趙德潤進去二所合付榜目修正之意敢啓傳曰知道
정조 19년
洪義榮以義禁府言啓曰嚴囚罪人李汝節依下敎解枷囚之意敢啓傳曰知道
정조 19년
洪義榮以義禁府言啓曰時囚罪人張景弘原情公事判付內考律勘放後草記事命下矣張景弘傳旨內唐船去來之際彼人亦知約條之嚴必無肆然犯境之理則當初禁逐也先起鬧端與之爭鬨又以軍物相加至於直前力抗之境者可知其間景色之危怕畢竟鎭卒之恇怯逃避任他彼人之打破軍器事未前有萬萬驚駭事端旣至於此則惟當首實呈牒專事掩諱循例瞞報帥臣狀聞未免失實事關邊情罪犯師律其在勵他懲後之道不可尋常處之爲先拿來勘以重律罪取考律文則大明律軍政條有曰凡各處守禦官隄備不嚴撫馭無方者杖一百發邊遠充軍大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣張景弘杖一百收贖告身盡行追奪慶尙道泗川縣邊遠充軍而以傳旨內辭意具罪目依例發遣府書吏押送配所何如傳曰允如有公議減等可也
정조 19년
洪義榮以刑曹言啓曰卽接庭試武一所移文則載寧擧子金光顯戶籍踏印僞造現捉忠州擧子陳聖哲印信僞造罪係一律今方嚴囚推覈而至於陳聖哲莫重國試幻易居住用奸冒入亦爲痛駭取考律文則大典通編武科條有曰科場用奸者邊遠充軍依此律陳聖哲平安道朔州府邊遠充軍定配卽爲押送配所之意敢啓傳曰戶籍豈有僞踏之理而印雖僞造吉挾及手決何以箇箇僞造乎紛撓中亦何以知其眞箇僞造則事關一律何等難愼而又豈如是容易移送乎凡僞造御寶及印信之移送刑曹也先自捕廳捧遲晩然後又自捕廳啓目而啓目依允然後始爲移送自是不易之典則必是捕校之所捉而擧行之如是違格萬萬駭然當該捕將爲先從重推考該捕校所當反坐姑爲分揀該校捉致曹庭出給厥漢後草記此後除非啓目無敢移送事嚴飭居住之換易不知爲幾十百則豈可獨捉一漢乎試所事亦爲駭然還給試所同罪諸漢限數十名當刻內同爲捉送然後照律大抵今番科場之不嚴專由於以慶科之致不能嚴束於入場之前而然況禁亂官及備郞無狀又於入場之時亦不能嚴束若是而何責於試官何論於擧子乎今番文武所微罪移送者一竝勿論此後科場自當有別搬申禁之方勿以今番慶科之闊狹認爲一分縱弛事嚴飭大抵科規未復古制之前奸弊何以防杜乎然錄名之法至嚴此一款常欲修明者也年前猶有其效今科又復蕩然云令廟堂知此意論理草記待批下嚴飭京外可也
정조 19년
司憲府照目曹司有司堂上李時秀緘答云云傳旨內辭緣惶恐遲晩緘辭從重推考罪杖一百收贖公罪右律以施行是白乎矣係是二品上裁何如奉敎近來備局曹司有司堂上之不專其任如中書之權輕乙仍于爲有司者不肯擔着若是而廟堂何以行號令於京外乎委寄中書之道朝家當有所隨處勸勉而專責有司之方顧不在於大臣乎今番緘推之命非特責備於重臣而已飭亦施矣何必照律姑爲分揀爲去乎此後段無或却顧推讓俾無如前淺棼之弊爲良如敎
정조 19년
掌令鄭毅祚李益洙啓曰噫嘻痛矣柳師文之罪可勝誅哉渠以極逆之父惟當畏死縮首恭俟當律之不暇而乃敢偃息城闉延攬人客不小畏蹙益肆凶毒一室兩賊同惡相濟詬罵天日之凶言無所不至指斥乘輿之悖語罔有紀極傳說浪藉有耳皆聞而至登諫長之疏論致有法曹之捉囚則此其星漢父子凶肚相傳逆節世襲平日怨國懟君之心弸結于中愈往而愈肆者也且其子凶疏之構成也敢曰在家不知其子悖說噴出也亦是自有所受則此賊父子窮凶情節不可一日容貸於覆載之間也明矣其子星漢旣有府院鞫問之請則其父師文不可不竝施嚴鞫而迺者天綱太恢遽下疏放之敎國法之隳壞已無可言而輿情之憤惋去而益激請亟寢秋曹罪人柳師文放釋之命仍令王府設鞫嚴問期於得情夬正王法新除授司諫院獻納洪克浩時在忠淸道溫陽地請斯速乘馹上來事下諭答曰不允下諭事依啓
정조 19년
乙卯九月初二日辰時上御誠正閣諸承旨持公事入侍時行都承旨黃昇源右承旨李勉兢右副承旨蔡弘遠記事官趙台榮假注書曺錫中記注官金錫泰記事官吳泰曾以次進伏訖上曰昨日應製京儒收券僅爲六百餘張甚駭然矣入格儒生來待者皆令退去待下敎更令來待春塘臺設布帳午後當觀勢爲之矣上命書榻敎曰時囚罪人李汝節解枷囚弘遠曰同罪未敍人隨卽提稟事曾有定式矣行都承旨黃昇源旣已蒙敍除職而前參議成德雨係是同罪前大司諫李東稷朴宗來前獻納韓致應旣已蒙敍而前執義尹序東李遇濟前司諫尹序東前掌令趙彦哲前持平洪時溥尹之鉉前正言李瑞朝俱是同罪之人故敢此仰達矣上曰竝敍用可也出擧條上曰今朔朔書元在京者多稱在外不書甚駭然李允謙申溥李重蓮皆自政院招致嚴飭每五日書納朔書一件李允謙尤爲怠忽每五日一件而間一次書納千字李泳夏則一朔兩次書納一件可也仍命退承史以次退出
정조 19년
行都承旨黃昇源坐直行左承旨洪義榮別入直行右承旨李儒敬別入直左副承旨李勉兢別入直右副承旨蔡弘遠坐直同副承旨李肇源別入直注書趙台榮仕一員未差假注書曺錫中仕直事變假注書尹致永仕
정조 19년
李勉兢啓曰明日殿座相値視事頉稟之意敢啓傳曰知道
정조 19년
傳于李勉兢曰行大司成李晩秀吏曹參議韓用龜分所收券時假承旨差下
정조 19년
傳于李勉兢曰試所承旨入侍
정조 19년
傳于黃昇源曰禮兵換房
정조 19년
吏曹口傳政事以閔師宣爲右通禮
정조 19년
黃昇源啓曰今此試官望中時無職名人令該曹口傳付軍職何如傳曰允
정조 19년
傳于李儒敬曰儒生入場罷漏後爲之闕門留門三更三點爲之事分付兵曹今日詣春塘臺時只文武試所承旨待令侍衛則留門後待令武擧子則天明後待令武所試官亦令天明後待令
정조 19년
庭試初試武一所副司勇金濟柔別武士張仁成鐵箭入格別單判付內啓下兵曹爲旀竝直赴殿試二三所準此爲良如敎
정조 19년
洪義榮以義禁府言啓曰北部都事徐興輔典設別檢南正和東部都事李玄始漢城府判官李志淳主簿尹應鉉司饔院主簿宋欽書直長鄭持容司宰監奉事朴宗龜尙衣院主簿徐有惇等竝拿處事傳旨啓下矣徐興輔南正和李玄始李志淳尹應鉉鄭持容朴宗龜今已待命拿囚而宋欽書徐有惇方在入直云待替直拿囚之意敢啓傳曰知道
정조 19년
以徐興輔南正和李玄始李志淳尹應鉉鄭持容朴宗龜等囚單子傳于洪義榮曰分揀放送
정조 19년
以宋欽書徐有惇囚單子傳于洪義榮曰分揀放送
정조 19년
李勉兢以弘文館言啓曰新除授副應敎鄭東觀修撰韓致應竝卽牌招察任何如傳曰允
정조 19년
李儒敬以兵曹言啓曰明日殿座時侍衛禁軍等別將當爲率領而禁軍別將柳孝源試官受點矣依前例以一番內禁衛將李東植兼別將擧行之意敢啓傳曰知道
정조 19년
李儒敬以兵曹言啓曰卽接西道參軍金尙埰牒報則訓鍊都監所授白岳山東邊第一城廊近處體城二間許今日頹圮云令繕工監爲先把子圍排分授軍門急速修築而把守軍兵亦令該軍門量宜定送限改築間嚴加守直之意分付何如傳曰何時頹圮今始牒報若能巡山禁松豈如是遲滯乎其委折査問草記可也
정조 19년
李儒敬以兵曹言啓曰本曹草記白岳山東邊體城頹圮處令該軍門軍兵把守事批旨內何時頹圮今始牒報若能巡山禁豈如是遲滯乎其委折査問草記可也事命下矣依傳敎西道參軍金尙埰處査問其牒報遲滯委折則所告內昨日巡山至大隱岩近處日已暮而巡山軍來言白岳山東邊第一城廊近處體城頹圮云故卽往看審後馳告于該軍門大將所在試所仍與該營將校同到頹圮處尺量間數後牒報兵曹以致夜深其間遲滯之罪惶恐遲晩云矣以其所告內辭意觀之初旣遲滯從又漫漶自明之罪所當重勘而旣有査問草記之命爲先捧供以入之意敢啓傳曰近來申飭之下參軍巡山之怠慢如此何以禁松嚴棍懲勵卿亦此後時時擲奸以考勤慢可也
정조 19년
李儒敬以禁衛營言啓曰本營千摠朴光迪身病甚重勢難察任改差何如傳曰允
정조 19년
李儒敬以御營廳言啓曰今九月初四日春塘臺親臨合六慶慶科庭試文武科殿試時東營集春營入直軍兵三更三點留門後設布帳外排立待候矣四五更宮墻外巡邏無以分排出番鄕軍各二十五名式添入出番哨官丁麟泰崔秀崗率領警巡之意敢啓傳曰知道
정조 19년
李儒敬以庭試初試武一所試官意啓曰臣所鐵箭三矢俱越一百五六十步者依下敎別單書入之意敢啓傳曰知道
정조 19년
李儒敬以庭試武二所初試試官意啓曰臣所今日鐵箭應試擧子入格二十七人試講入格二十四人三技今已畢試與三所合付修正榜目之意敢啓傳曰知道
정조 19년
李儒敬以一所巡廳言啓曰去夜二更一點量犯夜人幼學尹錫琥金器成朴在述等執捉依例移送秋曹之意敢啓傳曰知道
정조 19년
洪義榮以刑曹言啓曰因一所巡廳啓辭去夜二更量犯夜人幼學尹錫琥金器成朴在述等執捉移送秋曹事命下矣尹錫琥金器成朴在述依更數各決笞五十度放送之意敢啓傳曰知道
정조 19년
大司諫尹弼秉執義朴瑞源應敎韓光植校理朴吉源副校理李羲甲李福潤正言洪秉臣修撰沈奎魯啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺至於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接迹而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺懍然迺於頃者伏承傳敎下者罪人之不在黜置之所果是眞的矣其爲驚心痛骨當復如何還發配所之啓幸蒙允兪出置城外之命遽又繼下使亘古所無之劇逆自同無故任便居住於城闉咫尺之地此何刑政此何擧措神人之憤鬱由是益激宗社之憂虞從此轉深三尺至嚴一刻難貸請寢罪人鄭致達妻出置城外之命依前還發配所亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者唯大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後推以下六字刀削逆節及今益彰擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據勻軸之任眷遇何如恩造何如而賦性側媚宅心陰祕莫念國恩之圖報徒知凶賊之力護耇輝復出之說暗地知應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖字構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積至於前後以下十八字刀割姻付賊復陰助聲勢不軌之跡已綻懷二之謀難掩賊復之輸款卽尙喆之結案揆以邦憲焉逭天討而當律未施陰誅先加輿憤去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典以下二十一行刀割答曰不允
정조 19년
大司諫尹弼秉執義朴瑞源正言洪秉臣啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆種密倡凶論慫慂恒簡爲渠羽翼糾結厚麟自作窩主待國洞執命之日擬占台府當李潭秉銓之時把弄朝權且以醴酒之說大北之論肆然脅持百計嘗試倡爲追崇之說恐動儕流沮遏代聽之逆皆其部典則亂本凶圖甚於耇輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆禶之謀某也爲大將某也爲吏判某也爲閫帥等說爛熳於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速黜斬之等語肆然發惡而太甲桐宮之說果如諸賊一篇酬酢於展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠懲亂逆防後患之大經大法耶澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理請遲晩後物故罪人啓能亟施孥籍趾賊等凶種快施邦刑養遂獻遂竝設鞫得情噫嘻痛矣從古亂逆何限而豈有如今番夏賊之窮凶極惡者哉語其凶言則雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做和同之類必有其人黨與之討不容少忽而旣搜之文書竝皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙且得請於半年之後者其於復讎討賊之義自顧慙恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉及至今日年限已過則尤不可晷刻容貸於覆載之間矣夏賊之外豈復有夏賊而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正刑之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賊女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑噫以國榮之亘萬古所無之窮凶劇逆而得保首領臥斃牖下朝廷之刑政紊矣神人之憤鬱深矣古今天下寧有是耶噫彼榮賊貪天爲己之罪怙寵自恣之惡屈指而不可枚擧罄竹而難以盡書權傾人主而威福在手鉗制朝紳而淵膝惟意八方爭輸貨賂百官多出門下而及其黜退之日所引洛誥首章一句語卽不道之亂言劇逆之斷案此在渠猶屬薄物細故耳廣儲嗣一事最是宗社之計臣民之望而渠敢肆然以此事不可再擧之說咆喝公座略無顧忌以下一行四字刀割凶肚莫掩至於製給凶疏沮遏大計則有浮於逆莽煽動人心潛圖國脈則百倍於凶溫論其罪惡尤萬萬極凶極獰而只緣其身之徑斃未及天誅顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者決不可以常例論請物故罪人國榮亟施孥籍之典噫嘻痛矣明謙之凶謀逆節實是亘萬古所無之賊也身爲閫帥四字刀削已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰以況七字刀割逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討夬行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖七字刀割鉤覈之路惟在此賊之盤問而半夜特敎出付縣獄鞫體之乖損刑政之顚倒已無可言今乃不加究覈不捧結案遽爾用刑只施應坐古今天下寧有是耶籍産之典雖已擧行而收孥之律在所不逆復之變振古所無殄滅無遺育者政爲此賊準備語則其在鋤種杜後患之道殄之滅之不容少忽而今此好石之年未滿循例爲奴者揆邦刑萬萬乖當夫待年用法乃是尋常治逆之律而至於此賊實無異於古之适雲今之趾夏則其凶種逆孽之待年與否今無可論時偉性本陰譎行又凶悖賊翰之餘論無不主張賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘惟此一款卽是斷案而尤有國人之至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公坐稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧藉情節莫掩揆以邦憲在所必鞫而今此島棘之典可謂失之太輕噫彼逆宇以凶喆之子藉其氣勢罔念喣濡之恩益肆跳踉擬帥市恩之謀旣極陰祕荷杖偸鈴之態不忍正視其所負犯不一而足而乃於不敢言之地敢懷不敢萌之心潛構啓草欲售欺天之計此已窮凶絶悖而於渠猶屬薄物細故潛藉逆復之姻婭七字刀割與同二字刀割之說旣已遲晩二字刀割他日之計明白納招甚至於干涉善復自知當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉當初已結案之凶逆得保首領於海島者已是失刑之大者而拿來之啓依法允下則庶幾聖斷赫然天討亟行矣奈之何纔到湖界旋從迃路初則領付本鄕末乃移配近島殆若量移者然義理自此晦塞亂賊無所懲畏思之及此寧不大可憂而大可懼哉請梟示罪人明謙正刑罪人以謙亟施孥戮逆復庶子好石亟施處絞荐棘罪人時偉設鞫得情夬正王法遲晩罪人宇鎭捧根脚夬正王法噫嘻痛矣亂臣賊子從古何限而豈有若九宗之窮凶極惡至妖絶憯者哉渠以蟣蝨之賤常懷梟獍之心過惠陵而不下所乘則悖慢之逆節於是著矣向懿陵而至發凶言則怨懟之逆腸昭莫掩矣此陵亦下馬之言陵卒之參證明白偏黨二字之說帳殿之納招凶獰人臣之以偏黨事君前後凶逆所未發之語而此賊之肆然發口抑何心腸屢次供招之罔測不道至於此極則此誠古莽卓之所未嘗有而今之夏𤨧之所未敢爲也卽此一款雖千剮萬戮不足以少洩神人之憤而若夫佯狂凶計又何其陰慝巧惡之極也噫彼星賊之凶疏聞之者無不心寒而膽掉見之者皆欲手磔而口臠則爲今日臣子者苟有一分秉彝之心孰不欲明張沬飮疾聲嚴討而渠乃身居臺職忽稱癲狂之病巧作掩護之計綢繆之跡參涉之狀明若觀火窮覈情節永拔根柢卽是王章之所不可已者而纔得承款未及正法致使往牒所無之極逆大憝徑先致斃於獄中輿情之憤惋固不暇言而國家之失刑當復如何到今追施之道惟在於收孥籍産之典雖有依聖國已施之律之敎豈有凶如此賊逆如此賊而不施極律者乎請承款後物故罪人九宗亟施孥籍答曰不允
정조 19년
執義朴瑞源啓曰噫嘻痛矣柳師文之罪可勝誅哉渠以極逆之父惟畏死縮首恭俟當律之不暇而乃敢偃息城闉延攬人客不小畏蹙益肆凶毒一室兩賊同惡相濟詬罵天日之凶言無所不至指斥乘輿之悖語罔有紀極傳說狼藉有耳皆聞而至登諫長之疏論致有法曹之捉囚則此其星漢父子凶肚相傳逆節世襲平日怨國懟君之心弸結于中愈往而愈肆者也且其子凶疏之構成也敢曰在家不知其子悖說之噴出也亦是自有所受則此賊父子窮凶情節不可一日容貸於覆載之間也明矣其子星漢旣有府院鞫問之請則其父師文不可不竝施嚴鞫而迺者天網太恢遽下疏放之敎國法之隳壞已無可言而輿情之憤惋去而益激請亟寢秋曹罪人柳師文放釋之命仍令王府設鞫嚴問期於得情夬正王法答曰不允
정조 19년
大司諫尹弼秉正言洪秉臣啓曰罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿憤莫泄請金甲島爲奴罪人克觀古今島爲奴罪人克泰更令王府嚴鞫得情夬正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自隕斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟孥戮之典星漢之凶言逆節綻露無餘擧國臣民莫不沬血致討其父師文苟有一分嚴畏之心則所當屛息縮伏覓死不得而渠敢偃處城闉延接人客此已萬萬痛惡而詬天罵日凶言悖說罔有紀極梟音益肆狼毒愈狼之說至登諫長之陳疏繼有法府之捉囚凡今日含生之倫擧切驚痛憤惋誓不與此賊父子共戴一天秋堂之疏請移鞫亦可見嚴國法討亂賊之義而不惟不賜允從乃以先問師文不但顚倒爲敎此賊之指斥乘輿公肆詬罵又出於星漢未伏法之前則其父子同惡讎國怨天之狀愈可見矣星漢請鞫旣有府院合啓師文竝鞫尤是擧國同聲而不意全放之命有若疏釋者然國體之隳壞已無可言輿憤之轉激去而益甚請亟寢秋曹罪人柳師文放釋之命仍令王府設鞫嚴問夬正典刑答曰不允
정조 19년
行大司成李晩秀疏曰伏以試事至重任也況今六慶齊湊八方咸造事體之嚴非恒年大比之比而如臣庸愚猥忝掌試擧行之顚錯考選之乖謬退而點檢尤悔層積卽又取考榜眼則三等一百六十一人全州儒生宋文淵一百七十三人禮安儒生李師愚菊製入格人也日前俾勿疊抄之命寔出於廣慶運慰多士之聖意則按榜奉行宜不敢少忽而京儒則有金履祜之旣入旋拔鄕儒則又有此誤抄榜目已徹釐正無路使渡㶚諸生失發解二窠古人以馬字一點之漏至稱死罪則今臣僨誤違特諭之成命孤簡畀之德意論其辜犯鈇鉞猶輕伏地震悚措躬無所玆敢短章首實仰瀆崇聽伏乞聖明亟降重譴以爲奉命不職者之戒焉臣無任云云
정조 19년
以大司成李晩秀上疏傳于李肇源曰殿試在明豈可闊狹卿等從重推考此疏還給
정조 19년
乙卯九月初三日酉時上詣春塘臺經宿入侍時行都承旨黃昇源行左承旨洪義榮行右承旨李儒敬左副承旨李勉兢右副承旨蔡弘遠同副承旨李肇源記事官趙台榮假注書曺錫中記注官金錫泰記事官吳泰曾檢校直提學徐龍輔直提學李晩秀檢校直閣金勉柱原任直閣尹行恁檢校直閣南公轍直閣李始源檢校待敎徐有榘以次侍立上具翼善冠衮龍袍乘輿出千五門萬八門保定門由靑陽門入降輿陞座少頃入御暎花堂上命勉兢令尙瑞員官員安寶於殿試試券仍敎勉兢曰擧子入門當於罷漏後爲之預令等待於三更內俾無臨時紛踏之患削科人尹命烈亦令納試券安寶以給以爲明日面試之地可也仍命承史各一員外皆權退諸臣以次權退
정조 19년
行都承旨黃昇源坐直行左承旨洪義榮別入直行右承旨李儒敬別入直左副承旨李勉兢別入直右副承旨蔡弘遠坐直同副承旨李肇源別入直注書趙台榮仕一員未差假注書曺錫中仕直事變假注書洪奭周仕
정조 19년
李儒敬啓曰禁衛營將官來言今日本營軍兵日次私習云矣敢啓傳曰後日次爲之
정조 19년
李儒敬啓曰御營廳將官來言本廳軍兵日次私習云矣敢啓傳曰後日次爲之
정조 19년
尹致永改差代以洪奭周爲事變假注書
정조 19년
李儒敬以都摠府言啓曰今日入直內三廳武兼禁軍及軍兵等當爲中日習射而文武科親臨殿試相値不得爲之之意敢啓傳曰知道
정조 19년
李儒敬以兵曹言啓曰五衛將嚴思勖身病猝重時月之內無望供職呈狀乞遞宿衛輪番之任不可久曠改差何如傳曰允
정조 19년
李儒敬以兵曹言啓曰本曹草記武所禁亂官決棍事批旨內武所亦必紛雜而朝筵下敎卽文所之謂也今番文所場中之隨從亂入卽前所未聞名以都事初不致意者若有紀綱豈有是也當該文所假都事等過齋後嚴棍十五度其委折一一捧招而羅將嚴棍二十度殿試當前又或若此則禁亂官隷四館官吏之別樣懲勵姑無論卿亦在泮堂中難免重勘矣事命下矣依傳敎文一所禁亂官假都事崔命健二所禁亂官假都事元永胄等各嚴棍十五度後今番場中隨從亂入前所未聞委折一一捧招則崔命健元永胄所供內身爲禁亂官不能擧職以致場中之雜亂莫非矣身等之罪惶恐遲晩云矣一所禁亂所羅將安聖集等四名二所禁亂所羅將柳東植等四名各嚴棍二十度之意敢啓傳曰知道
정조 19년
李儒敬以兵曹言啓曰今此冬至兼謝恩使一行赴燕時所把驛馬必須前期分定可無窘急之患應把驛馬四十五匹內忠淸道八匹全羅道十匹慶尙道二十匹今月二十日京中逢點江原道四匹咸鏡道三匹直送安州今月二十五日逢點事各道監司處行移何如傳曰允
정조 19년
李儒敬以訓鍊都監言啓曰今九月初四日春塘臺親臨合六慶慶科庭試文武科殿試時因兵曹節目金虎門軍九十名把摠元永龜哨官洪愼五廣智營軍六十名哨官李彦炲西營軍四十五名哨官鄭率領設布帳外環衛雜人一切嚴禁事畢後各還直所而竝待標信擧行之意敢啓傳曰知道
정조 19년
李儒敬以御營廳言啓曰今九月初四日春塘臺親臨合六慶慶科庭試文武科殿試時依兵曹節目東營入直軍四十四名集春營入直軍四十名新營入直軍六十一名內各留營直五名餘皆除出入直千摠金爔哨官崔鳳興宋哲文率領設布帳外排立事畢後各還本處入直而東營集春營入直將官軍兵待標信擧行之意敢啓傳曰知道
정조 19년
李儒敬以庭試武二所初試試官意啓曰臣所去夜講書入格三十人今日平明開場鐵箭與講書仍爲試取之意敢啓傳曰知道
정조 19년
李儒敬以庭試武二所初試試官意啓曰依草記批旨鐵箭二百步自願者三人及呼不之類中一百五十步追射者十四人使之應試則無一人入格而原試取中鐵箭之三矢俱越一百五十步者柳葉箭之五中者榜目末端一體書入之意敢啓傳曰知道
정조 19년
洪義榮以義禁府言啓曰江原監司李秉鼎狀啓內三陟府使尹㬘三陟營將李東憲罪狀令攸司稟處事啓下矣尹㬘時在任所云發遣府羅將拿來李東憲亦在任所云發遣府書吏交代後拿來何如傳曰允
정조 19년
洪義榮以義禁府言啓曰張景泓杖一百收續告身盡行追奪慶尙道泗川縣邊遠充軍草記批旨內如有功議各減一等可也事命下矣張景泓無功云矣敢啓傳曰知道
정조 19년
李儒敬以一所巡廳言啓曰去夜二更一點量犯夜人幼學朴泓燮四更一點量幼學權鳳美執捉依例移送秋曹之意敢啓傳曰知道
정조 19년
洪義榮以刑曹言啓曰因一所巡廳啓辭去夜二更犯夜幼學朴泓燮四更犯夜幼學權鳳美移送秋曹事命下矣朴泓燮權鳳美依更數各決笞五十度放送之意敢啓傳曰知道
정조 19년
洪義榮以刑曹言啓曰因庭試武一所移文戶籍僞造罪人金光顯嚴囚推覈事草記批旨內戶籍豈有僞踏之理而印雖僞造吉挾及手決何以箇箇僞造乎紛撓中亦何以知其眞箇僞造則事關一律何等難愼而又豈如是容易移送乎凡僞造御寶及印信之移送刑曹也先自捕廳捧遲晩然後自捕廳啓目而啓目依允然後始爲移送自是不易之典則必是捕校之所捉而擧行之如是違格萬萬駭然當該捕將爲先從重推考該捕校所當反坐姑爲分揀該校捉致曹庭出給厥漢後草記事命下矣依傳敎金光顯執捉捕校金祥集崔道亨捉致曹庭出給光顯仍以此後除非啓目無敢移送事一體嚴飭之意敢啓傳曰知道
정조 19년
禁府啓目一所禁亂官崔命健二所禁亂官元永胄等原情云云傳旨內辭緣泛稱遲晩所當請刑是白乎矣時任宣傳官及曾經宣傳官勿爲請刑載在大典通編竝只議處何如判付啓今番場中之不嚴卽渠輩之罪如許禁亂官豈可尋常處之乎從重勘律以草記照放爲良如敎
정조 19년
刑曹啓目粘連弘文館書吏朴重顯等更推云云依前判付首吏各別嚴訊期於得情何如判付啓姑爲保授於曹內待後坐起更爲嚴杖究覈期於得情爲良如敎
정조 19년
乙卯九月初四日卯時上御春塘臺合六慶慶科大庭試文武科殿試經宿入試時行都承旨黃昇源行左承旨洪義榮行右承旨李儒敬左副承旨李勉兢右副承旨蔡弘遠同副承旨李肇源記事官趙台榮假注書曺錫中記注官金錫泰記事官吳泰曾檢校直提學徐龍輔直提學李晩秀檢校直閣金勉柱原任直閣尹行恁檢校直閣南公轍直閣李始源檢校待敎徐有榘以次侍立上具翼善冠衮龍袍出陞座命文武試官入就位讀券官判府事李秉模行司直徐有隣兵曹判書沈煥之對讀官行副司直朴宗甲金啓洛直閣李始源副司果權晙考官右議政蔡濟恭禮曹判書李得臣行副司直李漢豐參考官李羽晉僉知申鳴周行副護軍李身敬內乘具絳講分所加差考官吏曹判書尹蓍東戶曹判書李時秀行副司直徐龍輔刑曹參判李亨元訓鍊都正柳孝源行副護軍任嵂參考官行副司直尹行恁南公轍行副護軍李壽鵬金明遇入就位行四拜禮上曰文武擧子幾皆整待否皆令入門而武擧人直赴之類及一所元榜先令應試而六兩及二所元榜則使之明日應試丹楓亭不老門皆設貫革武擧子分所應試可也儒敬曰分所試官李漢豐申鴻周以二所初試試官未及出榜不待令矣上命書榻敎曰射試官李漢豐柳孝源相換騎芻試官申鴻周金明遇相換上曰試券越寶尙瑞院官員竝事過後拿處出榻敎上命刑曹判書李祖源進前仍命煥之祖源書御題曰后稷之孫實維大臣賦煥之等跪讀上曰桓廟追躋閟宮上號同在一年是誠我東方稀有之慶也予之出此題意蓋有寓卿等其知之否濟恭等曰我東方無疆之休實與周家比隆而匹美矣上曰自懸題時限三時納券無或如前犯科古則設殿試於仁政殿故謂之殿試而今此春臺旣非棘圍亦非殿庭雜人一切嚴禁毋得亂入尹命烈則前已削科而今以同慶之意特令面試此與文直赴人有異令着道袍別坐製納可也上曰殿座時諸事兵判例皆察飭判書以試官進去參判使之別侍衛隨事察飭可也上曰武擧子整齊之申飭不啻縷縷而呼不甚多帳殿試取豈敢如是內外入門呼名官令壯勇使各決棍七度可也至午鼓命收券限日暮上命試官進前考五十券上曰今番之科異於他科且旣晩呈不可早取宜徐徐詳考緩緩出榜俾無遺珠之歎夜將深矣卿等姑爲退去試官以下退出上曰兵曹參判旣有別侍衛之命而不知去處豈有如許事體乎儒敬曰今日殿座時兵曹判書沈煥之以試官進去參判蔡弘履當以別侍衛入直檢飭衛內而徑先出去事體所在萬萬未安從重推考何如上曰罷職可也出擧條仍命書榻敎曰兵曹參判前望單子入之待下批牌招察任又命書榻敎曰假承旨韓用龜減下弘遠曰今日義禁府啓目承書判付未及啓下而徑先頒布臣之矇然不察不勝惶恐而雖以該府事言之只憑未啓下之文蹟遽爲擧行草記有關後弊萬萬駭然當該堂上從重推考何如上曰爾則推考該府事大關後弊罷職可也出擧條上入御暎花堂命諸臣權退敎曰承旨一員與封彌官看守試券及封彌毋或少忽可也上曰今番庭試取十人出傳敎諸臣以次權退
정조 19년
內閣政院藥房春塘臺經宿口傳問安答曰知道
정조 19년
李儒敬啓曰備邊司郞廳來言今日賓廳日次而殿座相値不得來會云矣敢啓傳曰知道
정조 19년
兵曹口傳政事張鉉宅爲宣傳官
정조 19년
李儒敬以兵曹言啓曰依下敎罪人李泰萬慶尙道機張縣充軍而仍卽具罪目行移令該道道臣嚴刑一次後押付該縣到配形止亦卽狀聞事分付之意敢啓傳曰知道
정조 19년
李儒敬以御營廳言啓曰今此春塘臺親臨殿試時集春營入直軍三十名石渠門把守矣當夜宮墻外巡邏無以分排出番鄕軍二十名添入哨官丁麟泰率領警巡之意敢啓傳曰知道
정조 19년
洪義榮以義禁府言啓曰時囚罪人崔命健元永胄原情公事判付內今番場中之不嚴卽渠輩之罪如許禁亂官豈可尋常處之乎從重勘律以草記照放事命下矣取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣崔命健元永胄各杖一百收贖告身盡行追奪放送何如傳曰允如有功議各減一等可也
정조 19년
洪義榮以義禁府言啓曰崔命健元永胄各杖一百收贖告身盡行追奪照律草記批旨內如有功議各減一等可也事命下矣崔命健七代祖潔扈聖原從功臣元永胄十二代祖孝然佐翼功臣云竝功減一等各杖九十收贖奪告身四等之意敢啓傳曰知道
정조 19년
乙卯九月初五日卯時上御春塘臺合六慶慶科大庭試文武科殿試經宿入侍時行都承旨黃昇源行左承旨洪義榮行右承旨李儒敬左副承旨李勉兢右副承旨蔡弘遠同副承旨李肇源記事官趙台榮假注書曺錫中記注官金錫泰記事官吳泰曾檢校直提學徐龍輔直提學李晩秀檢校直閣金勉柱原任直閣尹行恁檢校待敎徐有榘以次侍立上具翼善冠衮龍袍出陞座命試官進前右議政蔡濟恭判中樞府事李秉模進前問候曰連日勞動聖體不瑕有損節上曰一樣矣上曰武所開場斯速爲之應射者皆令整齊以入武考官亦皆就位如例考官李得臣曰殿試單子自有格例今此江華府擧人單子居住或不塡或疊出者至於六人之多俱違格式而一例着保者事體所在誠極駭然原單子竝拔去當該經歷令該府拿問處之何如上曰聞其事勢專由於地方官之不能檢察而然經歷拿處擧子使之應試可也出擧條昇源曰今日內閣政院藥房問安時玉堂未及入參推考警責何如上曰推考可也出擧條上曰春塘臺殿座例於丹楓亭作門而喧嘩可駭禁喧郞廳問名記過不善傳命之宣傳官梁埉尹養儉記過令兵判事過後決棍五度上曰前宣傳官尹養儉仍任出榻敎命勉兢書傳敎曰武所設場雖於明日勢難畢試丹楓亭不老門柳葉箭分所試取丹楓亭試官行吏曹判書尹蓍東行副司直李敬懋行副護軍任嵂申鴻周李壽鵬進去不老門判府事閔鍾顯行副司直徐有大行副護軍申大謙行副護軍任聖說訓鍊院正柳相亮進去事分付上曰院隷擧行萬萬駭然矣不難之傳命每致遲滯乎命書榻敎曰當該注書事過後拿處命書傳敎曰近來宣傳官等頑惡特甚留門標信則入房頹睡把門標信則信地不在以至今日月覲門進去宣傳官事而駭然莫甚矣當該宣傳官權思漢爲先汰去令該曹口傳差出上曰宣傳官差出令次堂擧行出榻敎上曰當該司謁事過後令攸司科治出榻敎上命試官竝進前考券武所講試官進前捧講上曰摠廳敎鍊官李泰萬進講之際擧措可駭少無嚴畏之意紀綱所在誠極痛駭令兵判決棍十度後充軍以此罪目行會道伯使之嚴刑一次後付配所狀聞可也義榮曰卽者禁府都事來言時囚罪人崔命健元永胄草記照放事命下而判義禁未差次堂例不得擧行云何以爲之乎上曰令次堂擧行可也出擧條儒敬曰卽見武科二所初試榜目則五百額內閑良金慶國疊錄致此原數之減額莫重榜目不能審愼如是錯誤極爲未安考官李漢豐拘於格例雖不得請推其外諸試官竝推考原榜目中疊書者付標何如上曰依爲之上試官一體推考可也出擧條命書傳敎曰內禁衛閑良成達榮柳葉箭邊一中曾有下敎矣特爲殿試施行上曰更鼓已下矣卿等甚勞憊試券未考者只餘百餘券明日可以收殺姑爲退出摠府堂上老病者皆令退去以年少者入來侍衛勉兢曰筵席步趨自有常度殿座禮貌尤當自別而封彌官鄭履綏出入之際行步太緩有欠敬謹事體所在極爲駭然所當重勘而本院請推之外無他可施之罰何以爲之乎上曰駭然甚矣拿問重勘不能檢飭之承旨亦爲推考可也出擧條上曰對讀官中一人姑爲封彌官擧行可也上入御暎花堂諸臣以次權退
정조 19년
行都承旨黃昇源坐行左承旨洪義榮坐行右承旨李儒敬坐直左副承旨李勉兢坐右副承旨蔡弘遠坐同副承旨李肇源坐直注書趙台榮拿處傳旨未下一員未差假注書曺錫中仕直事變假注書洪奭周仕
정조 19년
李勉兢啓曰明日再明日光陵忌辰祭齋戒正日相値視事頉稟之意敢啓傳曰知道
정조 19년
李肇源啓曰卽見工曹今朔御用筆枝則品甚麤劣全不成樣濡墨則尖禿試字則劃裂初不堪用御用事體何等嚴重而若能嚴飭貢人着意監束則豈有此弊事之駭然莫此爲甚該色郞廳所當重勘而本院請推之外無他可施之罰何以爲之敢稟傳曰拿處
정조 19년
李勉兢啓曰成均博士申溥今朔朔書無緣不書依定式禁推傳旨捧入之意敢啓傳曰知道
정조 19년
傳于黃昇源曰命官事聞之吏判因大臣收議中請擇銓官句語與亞堂引義欲辭疏云雖使姚崇爲吏部大臣其可不以擇人爲主況收議云云毫無箚着於時任銓堂且況吏判除拜後應通者外未見有濫通之事由前由後處義萬萬不可若此則事屬銓官竝與泛論之說而大臣將噤默乎私義雖重後弊宜念銓堂竝推考辭疏勿捧
정조 19년
李肇源啓曰右承旨李儒敬武科殿試出榜進去臣吏兵批兼進之意敢啓傳曰知道
정조 19년
有政吏批判書尹蓍東進參判洪明浩進參議韓用龜進行都承旨黃昇源進以沈煥之爲大司憲洪秀輔爲判敦寧申大年爲刑曹參議閔鍾顯爲判義禁林濟遠爲同義禁西淸君煋爲司饔提調黃昇源爲掌樂提調鄭觀輝爲兵曹正郞尹之衡爲引儀金珠淵爲伊川府使趙永祥爲柒原縣監洪宅夏爲兵曹佐郞典籍單李卿尹繕工主簿單金聲鳴以上文武科甲科第一人
정조 19년
兵批判書沈煥之病參判趙鎭寬病參議沈基泰入直進參知崔守魯病行右承旨李儒敬進以安彰績爲漢江別將馬興麟爲臨津別將宣傳官尹養儉仍任事承傳宣傳官李勉兢減下忠翊將單趙雲履江原中軍單趙雲行僉知單李晉秀副護軍李宗燮金星甲吳鵬南副司直趙尙鎭李祖承閔台爀林濟遠李升運副司果李景溟李錫夏朴鍾淳
정조 19년
以左承旨洪義榮同副承旨李肇源禁推傳旨傳于黃昇源曰旣非該房事勢似然分揀
정조 19년
禮曹今九月初十日親臨仁政殿桓祖大王懿惠王后追躋永興本宮殿下卽祚二十年慈殿寶齡望六加上尊號景慕宮追上尊號慈宮寶齡周甲慈宮加上尊號合六慶慶科大庭試文武科放榜敎是時應行節目參考前例磨鍊依此擧行何如啓依所啓施行爲旀處所段明政門爲之爲良如敎
정조 19년
李肇源以守宮檢校直閣意啓曰夜間閣內諸處無事之意敢啓傳曰知道
정조 19년
以江原監司李秉鼎狀啓伊川府使趙雲行謂有情勢不呈公狀爲先罷黜事傳于黃昇源曰當初事旣不成說到今所謂私義可謂駭笑莫甚況於特敎下送之下焉敢規避乎國綱所在不可仍置狀啓還下送伊川府使趙雲行降付監營中軍使之星火受現後狀聞時任中軍令兵曹區處
정조 19년
以江原監司李秉鼎狀啓鍮站寺從速修葺後形止狀聞計料事傳于黃昇源曰交承之間古人每稱無異同氣大抵相愛有如是矣向於位田事語侵前伯意謂適然而置之矣此狀啓又以前伯不干之事無端插入有若侵斥然者事體所在殊涉不然筵稟出擧條者有不爲經紀之罪乎莅藩而任他者有泛忽之責乎道伯推考狀啓還下送使之改修正上送
정조 19년
持平趙德潤啓曰臣姿性庸愚言議巽軟本不合於淸朝耳目之任而前望特除出自恩造慶科在卽義重往役他不暇顧章皇出肅而臣於本府旣經掌憲揆以公格勢難仍冒試事纔畢連値殿座今始來避所失著矣請命遞斥臣職答曰依啓
정조 19년
持平金羲淳啓曰臣言議風裁本不合於淸朝耳目之任而恩除遽下召牌踵臨怵畏義分章皇叩謝因仍蹲冒斷無是理且臣曾經掌憲公格所拘在所當遞而試事有命不敢言私連値殿座今始來避所失尤大請命遞斥臣職答曰依啓
정조 19년
李儒敬以訓鍊都監言啓曰本局分授都城北曲城東邊第一城廊近處體城十間許頹圮處今已畢築女墻仍爲始役把守軍兵撤罷之意敢啓傳曰知道
정조 19년
兵曹啓目粘連南兵營親騎衛甲寅乙卯兩年條都試居首閑良盧國蕃等似當依法典直赴殿試是白乎矣係干恩典自下不敢擅便上裁何如判付啓依回啓施行爲有矣直赴殿試人如已上來除殿試特付今榜之尾爲良如敎
정조 19년
義禁府啓目協律郞趙鎭井原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓分揀放送爲良如敎又啓目吾叉浦前僉使張景泓原情云云傳旨內辭緣泛稱遲晩刑推得情何如判付啓考律勘放後草記爲良如敎又啓目兼春秋安經心原情云云傳旨內辭緣泛稱遲晩刑推得情何如判付啓分揀放送爲良如敎又啓目柒原縣監劉泰說矣身爲守令辭朝前擅自下鄕事極可駭以此照律罪杖八十收贖奪告身三等私罪奉敎依允
정조 19년
乙卯九月初六日卯時上御春塘臺合六慶慶科大庭試文武科殿試經宿入侍時行都承旨黃昇源行左承旨洪義榮行右承旨李儒敬左副承旨李勉兢右副承旨蔡弘遠同副承旨李肇源假注書曺錫中記注官金錫泰記事官吳泰曾檢校直提學徐龍輔直提學李晩秀檢校直閣南公轍直閣李始源檢校待敎徐有榘以次侍立上具翼善冠衮龍袍出陞座命試官進前右議政蔡濟恭行判中樞府事李秉模進前問候曰連日勞動侵早臨殿聖體若何上曰一樣矣上曰午前必當出榜武分所開場斯速爲之可也儒敬曰今此武科殿試額數旣多只使訓鍊院主管整待故擧子輩輒多臨場呼不試體紛雜誠極未安年前庭試放榜時因特敎軍門擧人及八道擧人分屬各營京擧人無歸屬者亦使兵曹整齊故放榜時得免雜遝之患兵曹自是主試衙門軍門旣檢擧人則照管殿試擧子別無爲弊之端今後殿試擧子中京而無歸屬者使兵曹管束軍門擧子及八道擧子分屬各軍門收聚單子整待人員於試場訓鍊院只管試記而合力檢擧則似無如今番錯亂之弊以此定式恐合事宜故敢此仰達矣上曰依爲之出擧條勉兢曰三品以下官之無得陳疏尋鄕自是法例而刑曹參議尹得孚謂以有事先壠日前陳疏故本院以無例退却矣追聞卽爲下鄕云事極駭然所當重勘而本院請推之外無他可施之罰何以爲之乎上曰雖緣生疎有違格例本職遞差今日政差出可也出擧條上命試官進前考券上曰右相亦爲進前同見考券可也考券訖折榜李卿尹呂東植金鎰李毅采金邁復閔命爀李東煥南度中李周楨鄭日泰等十人上曰新恩皆令待令整齊後來告當召見矣命書尹命烈試券曰面試之作刮目直赴勿施勿施上命承史進前上曰金錫泰之前後飭敎何如而終不知悛小無嚴畏目今擧措駭然誠極痛駭職是騎郞使之出去禁喧少頃以禁喧不嚴命拿入下敎曰近來勿論文武少或出入於香案之前則輒生怠慢之心此習漸長至於兼春秋輩遐土卑微者亦皆如此紀綱雖曰掃地豈敢如是乎命書榻敎曰禁喧郞廳金錫泰爲先記過嚴棍後遠地充軍命決棍十七度敎曰一騎郞之決棍有何難事而都監牢子擧行萬萬怠忽牢子次知敎鍊官令訓將決棍十度汰去仍命書榻敎曰訓鍊大將徐有大記過待令命新恩以次入侍各奏姓名訖命書傳敎曰今日內勢難畢射六兩又爲分所於訓鍊院命官承旨及試官等以丹楓亭進去人進去使之今日內出榜又命書傳敎曰新恩政事當日爲之命還宮上乘輿出靑陽由明政門入永淸門交泰門還內諸臣以次退出
정조 19년
行都承旨黃昇源坐行左承旨洪義榮坐直行右承旨李晩秀坐左副承旨李勉兢坐右副承旨蔡弘遠坐直同副承旨李肇源坐注書趙台榮拿處一員未差假注書曺錫中仕直李聖淵仕事變假注書洪奭周仕
정조 19년
洪義榮啓曰大司憲沈煥之未肅拜執義朴瑞源掌令鄭毅祚李益洙呈辭持平二員未差監察茶時之意敢啓傳曰知道
정조 19년
李勉兢啓曰來十一日輪對日次矣敢稟傳曰爲之
정조 19년
李肇源啓曰御營廳將官來言今日本廳軍兵日次私習云矣敢啓傳知道
정조 19년
注書趙台榮拿處代以李聖淵爲假注書
정조 19년
黃昇源啓曰吏曹郞廳來言兵曹判書有闕政事取稟傳曰中權緊務不下於長憲重任公論所歸雖未越點不可以此輒遞矣仍任牌招傳授命召
정조 19년
吏曹兵曹判書單沈煥之仍任事承傳
정조 19년
傳于洪義榮曰時囚罪人洪仁浩飭幾施矣放送
정조 19년
以尙瑞直長閔致謙等拿處傳旨傳于洪義榮曰分揀
정조 19년
李勉兢以弘文館言啓曰新除授副修撰林漢浩自鄕上來云卽爲牌招察任何如傳曰允
정조 19년
李勉兢啓曰以副修撰林漢浩牌不進罷職傳旨傳于李勉兢曰只推
정조 19년
正言李海淸啓曰臣姿性庸陋言議巽軟淸朝耳目之任本無堪承之望而値玆慶科之日猥承監試之命往役義重章皇出肅而莫重榜目矇然疊錄致有承宣請推之擧原榜目之同席參見而不能諦察臣之罪也諸試官之有此錯誤而不卽察飭臣之罪也惶恧之極靡所容措以此情踪其何可一刻仍冒乎請命遞斥臣職答曰兩司城上所則只於分所進去糾察而已出榜之時帳殿試官主掌爲之則臺諫豈可入來且況名以臺諫與文武諸試官雜處混坐以致經宿於非帳殿非臺廳之公廨後弊之外貽羞莫甚爲先遞差下義禁府拿推
정조 19년
黃昇源以吏曹言啓曰卽接通禮院牒報則明日殿座時左右通禮不可不備員右通禮李益洙遷轉之代卽爲差出以爲擧行之地云右通禮未差之代口傳備擬以入之意敢啓傳曰知道
정조 19년
李晩秀以兵曹言啓曰本曹草記西道參軍金尙埰捧供以入事批旨內近來申飭之下參軍巡山之怠慢如此何以禁松嚴棍懲勵卿亦此後時時擲奸以考勤慢可也事命下矣依傳敎該道參軍金尙埰嚴棍十五度之意敢啓傳曰知道
정조 19년
洪義榮以義禁府言啓曰禁喧郞廳金錫泰遠地充軍事承傳啓下矣金錫泰慶尙道熊川縣充軍而以承傳內辭意具罪目依例發遣府羅將押送配所何如傳曰近來之人無論文武出入香案之前歲月稍久則輒多怠忽如是之故如渠輩遐方卑微之蹤敢生愚濫之心無嚴多端卄度之棍充軍之律不足以懲其罪則焉敢以近地定配所乎當該堂上推考草記還給
정조 19년
洪義榮以義禁府言啓曰禁喧郞廳金錫泰遠地充軍事承傳啓下矣金錫泰咸鏡道慶興府遠地充軍而以承傳內辭意具罪目依例發遣府羅將押送配所何如傳曰允
정조 19년
刑曹啓目粘連殺獄罪人朴昌一各別嚴訊期於啓服之意分付道臣爲白乎旀當初永洽之戒子勿告別無可疑之端而以檢狀中專不槪論謂之疎忽者道臣所謂不無所據初檢官龍川前府使柳光國令該府拿問處之何如判付啓死者喘喘衰朽垂死之物一或下手其斃丁寧如是也故下手之罪尤重在他獄則優可傅輕至於此獄行兇者又非强弱相遵者由前由後嚴訊得情斷不可已申飭道臣期於取服當該府使之罪不可歇處令該府捧口招以聞爲良如敎又啓目粘連殺獄罪人朴儀順更加各別嚴刑期於取服爲白乎旀檢驗實因何等關係而今此信令之頭觸致死初檢則謂以法文元無被觸是如是白遣覆檢則謂以踢字旁照引用是如俱以被踢懸錄者大是失錯亦關後弊當該初覆檢官竝推考警責如何判付啓獄案大抵疎漏莫甚有難求疑於無疑之中申飭道臣別具意見論題推覈以爲詳覈得情之地爲良如敎又啓目粘連向前罪人金奉係是一律依法典照律報議政府詳覆施行何如判付啓該府之殺獄每多如許大抵土俗尙氣乙仍于人不遁情情不容奸年前徐哥於獄案之每傅輕典於結案旣捧之後者非屈法也觀此獄案殺死則殺死而容有一分參恕之道彼醉此醉或詬或刺生與死不在於詬與刺兺除良正犯諸招如出一辭惟有速卽隨死之心者其心切可矜反覆獄情怙從則不喩欽哉欽哉惟刑之恤哉云者若爲此獄而設欲分付守臣更加嚴刑就過誤失實之律酌處後狀聞爲良如敎
정조 19년
草莽臣宋煥箕疏曰伏以臣今月十七日準承政院本月初十日成貼有旨以臣爲禮曹參議斯速上來者臣聞命震駴若隕淵谷伏念臣屢叨恩命一例逋慢罪戾甚重不料聖慈不施刑章反加寵擢兩日之內除旨荐疊而至於掌禮之職又出特命繼以恩諭此豈臣夢寐所到哉伏況殿下所以惓惓致意於扶正學抑邪說者迥出尋常孰不欽仰而乃反求之於如臣賤品竊覸聖意殆以臣爲或有得於家學之緖餘而臣之鹵莽譾劣無所肖似一世之所共知也今玆超班而躐階只歸冕綬之沙泥而寧有一半分世道之益哉又況臣之所叨職名極非庸陋蔭官所敢當者也臣之先祖臣時烈嘗拜春官亞卿深惜其官方之隳紊仕路之淆雜乃引先正臣金集之所不敢受者而懇辭不已以臣之蔑識忝先尙何敢受先祖臣所不敢受者乎臣自聞此命錯愕縮恧誠不知措躬之所也世衰道微士夫假眞售僞淸官美職可以辭遜而得卽朱子之所歎而先祖臣亦嘗以此仰陳於當時臣是何人敢以身啓此弊爲後世嗤笑如先祖臣之所云乎臣若徒感特恩冒膺新命則竊恐金石之典緣臣壞了而其爲上以累淸朝下以違遺規當如何哉此實臣之所大懼也臣於前後收召一未趨承誠以分不敢當病不能堪而今則狗馬之疾有不暇復煩瀆矣情隘勢蹙猥陳至懇伏乞聖明特垂鑑諒亟收元降職秩以重公器以安私分焉臣無任云云答曰省疏具悉先正臣之所曾辭者豈欲强之於爾而扶正學矯渝俗惟此時爲然今者擢授意非徒然然官方公格所關先正臣因此丐遞獲蒙準施爾亦非科目中人三銓則可强見職果難强所辭依施此意令銓曹知悉爾旣帶經筵之任斯速上來副予欲見之思
정조 19년
乙卯九月初七日辰時上御重熙堂左承旨入侍時行左承旨洪義榮假注書曺錫中記注官金良倜記事官吳泰曾以次進伏訖上曰昨日政事中兵曹佐郞鄭觀輝陞爲正郞此人甚善於內司擧行與佐郞南達孫相換改付標以入可也上曰右承旨右副承旨入侍出榻敎賤臣承命出傳行右承旨李儒敬右副承旨蔡弘遠入進伏上命弘遠書公事判付敎曰古則殺獄文案判付後兩司皆取見如有不當赦而赦者則發啓故兩司前啓無闕啓之慮今也則不然已非古規且以近來府啓言之若無柳師文事將至於闕啓矣如師文者每每何處得出耶仍命書傳敎曰今日始因滯留之殺獄文案酬應見之近來該曹議讞之愆限踰期無異於申飭之前當該該曹判堂推考該房另加察飭又有因此釐正者昔則凡不出於朝紙之如殺獄之文案之判下相關於兩司臺諫可以發啓者則發啓云矣近來則此規全廢此所以柳師文事之姑且任置以免其闕啓者無事朝廷師文者類豈可每每覓來乎甚至大臣亦不知殺死之折獄云其爲相反於曹中若設檢詳廳之本意果何如令廟堂取考前例指一定式草記使大臣臺諫與聞於一律獄事儒敬曰今此殿試榜目修正時別武士李震福以黃海水營都試入格者已受直赴帖文而趁科前來呈兵曹故兵曹及訓鍊院憑此帖文而修試記以柳葉箭二中入格而單子初不來呈於入門所修榜時年本居及其父名無以知得有違科場格例拔去於原榜目中故敢此仰達矣上曰遐方武士不知格例而然不爲呈單之罪令該院堂上嚴棍懲勵成給之帖文分明來納於兵曹的實云而聞亦入格於殿試從矢數出榜可也出擧條仍命退承史以次退出
정조 19년
乙卯九月初七日未時上御重熙堂左副承旨入侍時左副承旨李勉兢假注書李聖淵記事官馬思人記注官金良倜以次進伏訖上曰御考應製科作及榜目令抄啓外堂後善寫者竝爲書入日記可也上曰今科出榜如何勉兢對曰榜中俱得實才而且多年居齋勤實做業者四人得參云矣上曰四人爲誰勉兢曰李卿尹金鎰李毅采鄭日泰也上曰若使此後每如今榜則善矣命書傳敎曰右承旨許遞前望單子入之待下批牌招察任仍命退去承史以次退出
정조 19년
乙卯九月初七日申時上御重熙堂右承旨入侍時行右承旨李晩秀假注書曺錫中記注官金良倜記事官吳泰曾以次進伏訖上曰韓昌黎全集問于內閣玉堂持入良倜承命出持入上曰直閣入侍賤臣承命出傳與直閣李始源偕入進伏上命書傳敎曰昨日都憲望摠帥通擬而將任之無兼兩司長官事旣有肅廟朝故相尹趾完除拜時處分其後仍作銓家之故常其在重受敎之道不可以拔例擇差有所闊狹摠帥則將任行公想依受敎而擬事分付銓曹又命書傳敎曰禮兵換房仍命退諸臣以次退出
정조 19년
行都承旨黃昇源坐行左承旨洪義榮坐行右承旨李晩秀坐左副承旨李勉兢坐直右副承旨蔡弘遠坐同副承旨李肇源坐直注書趙台榮仕直一員未差假注書曺錫中仕事變假注書洪奭周仕
정조 19년
蔡弘遠啓曰大司憲持平二員未差執義朴瑞源掌令鄭毅祚李益洙呈辭監察茶時之意敢啓傳曰知道
정조 19년
有政吏批判書尹蓍東參判洪明浩進參議尹行元同副承旨李肇源進以金載瓚爲大司憲金銑金和鍾爲持平申絢爲正言曺允遂爲修撰朴宗甲爲禮曹參議禁府都事單沈周賢兵曹正郞鄭觀輝佐郞南達孫相換訓鍊都監提調沈煥之禁衛營提調沈煥之御營廳提調沈煥之咸昌縣監朴載淳順川郡守李秉道相換以沈煥之爲軍器提調
정조 19년
兵批判書沈煥之進參判趙鎭寬入直參議沈基泰參知崔守魯病左副承旨李勉兢進以西淸君煋爲都摠管趙學枋朴挺玉嚴思允趙光存安昭爲五衛將趙聖鳳爲景福將金世徵金光益爲慶熙將尹致章柳得源爲宣傳官金羲淳爲北評事柳相默爲夞怪萬戶副護軍李儒敬副司直宋煥箕尹得孚金羲淳趙德潤
정조 19년
以三陟營將望筒傳于李勉兢曰飭旣施矣且與首犯地方官有異況有涉海之勞拿處分揀
정조 19년
傳于李肇源曰今日泮儒應製時蔭官則爲民國實用發策詢諮毋論識之有無年之多少堂下正三品自軍資正韓用和以下皆令應製其餘生進幼學以詩賦試取以此分付
정조 19년
傳于李肇源曰今日有泮儒應製之擧出榜間夜禁弛禁事分付巡邏營門左右捕廳巡廳明日榜姑未出且値重陽再明三明四明慶科遊街日至十二日夜禁亦爲弛禁事分付
정조 19년
以平安監司金載瓚狀啓義州民家燒燼事判付內啓下備邊司爲旀邊民當寒失所可矜中戶身還停退小戶勿徵事分付爲良如敎
정조 19년
李晩秀以義禁府言啓曰今日應製時本府都事皆爲進去而武都事一員本府入直公事回公都事當直入直都事無以推移假都事二員令該曹差出以爲擧行之地何如傳曰進去者何處進於泮宮乎去於渠家乎限以二十日則其間連爲差出假都事乎草記捧納承旨推考可也
정조 19년
乙卯九月初八日未時上御重熙堂右副承旨入侍時右副承旨蔡弘遠假注書李聖淵記注官金良倜記事官吳泰曾以次進伏訖上曰注書趙台榮分揀放送牌招入直出榻敎命書傳敎曰全羅道捧命備邊郞柳畊入侍賤臣承命出與文備邊郞柳畊偕入進伏上曰全羅道年事若何畊曰沿海邊珍島玉果等邑失農尤甚矣上曰聞全羅道稍豐云矣畊曰路邊諸邑稍得秋成矣弘遠曰數邑雖歉而一道俱豐則民雖轉移得食猶愈於一道之俱歉矣畊曰民情則晏如矣弘遠曰聞忠淸道牙山新昌沔川德山等地大是失稔云矣上曰連歉若此民事可憂上曰蘆嶺南北優劣如何畊曰臣路不由蘆嶺矣上曰從何往來乎畊曰由參禮全州至于淳昌潭陽矣上曰那邊年事如何畊曰未移處間多穡事無實秋大同無可受之道云矣仍命退去承史以次退出
정조 19년
行都承旨黃昇源坐直行左承旨洪義榮坐行右承旨李晩秀坐左副承旨李勉兢坐直右副承旨蔡弘遠坐同副承旨李肇源坐注書趙台榮仕直一員未差假注書曺錫中仕事變假注書洪奭周仕
정조 19년
蔡弘遠啓曰大司憲金載瓚持平金銑在外執義朴瑞源掌令鄭毅祚李益洙呈辭持平金和鍾未署經監察茶時之意敢啓傳曰知道
정조 19년
洪義榮啓曰明日殿座相値視事頉稟之意敢啓傳曰知道
정조 19년
傳于黃昇源曰發遣吏郞諸執事淸齋與否摘奸以來
정조 19년
黃昇源以吏曹言啓曰卽接通禮院牒報則明日殿座時左右通禮不可不備員而右通禮閔師宣時在楊根地上來無期卽速變通以爲及時擧行之地云右通禮閔師宣今姑改差其代口傳備擬以入之意敢啓傳曰知道
정조 19년
吏曹口傳政事以姜文會爲右通禮
정조 19년
李肇源以弘文館言啓曰副修撰林漢浩旣有只推之命與新除授修撰曺允遂一體牌招察任何如傳曰允
정조 19년
李勉兢以御營廳言啓曰今九月初十日親臨明政門合六慶慶科大庭試文武科放榜時依兵曹節目東營入直軍四十二名集春營入直軍四十名內各留營直五名餘皆除出入直把摠柳光命哨官宋哲文金禹鼎率領弘化門外分左右排立事畢後各還本處入直而竝待標信擧行之意敢啓傳曰知道
정조 19년
李勉兢以義禁府言啓曰江華經歷申光河拿處事傳旨啓下矣申光河時在任所云依例發遣府書吏拿來何如傳曰允
정조 19년
李勉兢以義禁府言啓曰龍川府殺獄罪人朴昌一査啓據刑曹回啓判付內當該府使之罪不可歇處令該府捧口招以聞事命下矣當該龍川前府使柳光國今方待命拿囚之意敢啓傳曰知道